Každá organizácia, ktorá zamestnáva väčší počet ľudí alebo poskytuje služby istému počtu klientov na jednom mieste, pracuje s riadením rizík. Najviditeľnejším prejavom takéhoto riadenia rizík sú protipožiarne opatrenia, smernice pre prípad požiaru, vyznačené únikové cesty a rozmiestnené hasiace prístroje. Významnou skupinou rizík sú tiež udalosti spojené so zdravím zamestnancov a klientov.
Defibrilátor odporúčame zabezpečiť na každé pracovisko s vyššou fluktuáciou osôb, prípade na všetky rizikové faktory. Jednoduché, profesionálne a ľahko prenosné zariadenie je možné umiestniť na vrátnicu, recepciu či do priestorov open-space kancelárií. Platí, že čím skôr bude osobe s náhlou zástavou krvného obehu doručený indikovaný výboj prístrojom – tým väčšia je šanca na jeho prežitie bez ďalších zdravotných následkov.